[{"text_idx": "#000000", "text": "Ekde la 14-a g\u0302is la 19-a de junio en Teresin, Pollando (samloke kiel pasintjare) okazis granda evento por plurlingvuloj. G\u0302in organizis teamo de E@I kaj multaj volontuloj kaj helpemuloj. Homoj tie g\u0302uis babiladojn, prelegojn, ludojn, koncertojn kaj c\u0302ion ajn, c\u0302iam en diversaj lingvoj."}, {"text_idx": "#000001", "text": "Ni ekvojag\u0302is jam sabaton vespere el Tuluzo kaj mi atingis Pragon nur kun duhora malfruo. Mi tranoktis tie, rapidege g\u0302uis almenau\u0306 parkon apud trajnstacio kaj tiel c\u0302erpis iom da energio por resto de la vojag\u0302o \u2013 tra Varsovio al Teresin."}, {"text_idx": "#000002", "text": "Tunelo en la C\u0302efa Praga trajnstacio"}, {"text_idx": "#000003", "text": "Lundon malfrue vespere en Teresin mi jam renkontis kelkajn unuajn konatajn kaj kelkajn ankorau\u0306 ne konatajn organizantojn kaj helpantojn. La teamo ankorau\u0306 kreskis dum mardo kaj merkreda mateno. G\u0302i estis vere internacia kaj ni plejparte uzis la anglan kaj en grupetoj Esperanton, la polan kaj la c\u0302eh\u0302oslovakan. Malgrau\u0306 malfacilaj\u0302etoj kaj problemetoj etoso restis tre bela kaj amika, homoj tre felic\u0302is kunlabori kaj pasigi tempon kune."}, {"text_idx": "#000004", "text": "Esperanto estis c\u0302iea, sed dau\u0306re mi renkontadis homojn, kiuj sciis pri g\u0302i nur malmulton kaj emis au\u0306di pli \u2013 kiel g\u0302i funkcias kaj kiel mi uzas g\u0302in. Do mi uzis tiun okazon kaj vers\u0302ajne kelkajn konvinkis, ke nia lingvo estas bela kaj utila. G\u0302i kompreneble ne mankis en g\u0302ardena subtegmentejo, kie dum la tuta evento eblis praktiki lingvojn iom pli organizite. Estis horaro por c\u0302iuhore grupigi homojn lau\u0306lingve por kune babili kaj lerni unu de la aliaj. Ankau\u0306 okazis fino de konkurso, kadre de kiu homoj estis instigataj lerni kiel eble plej multe da Esperanto dum 40 tagoj kaj unu posttagmezon lau\u0306 intervjuetoj kun ili oni anoncis tiujn, kiuj plej multe progresis."}, {"text_idx": "#000005", "text": "Interesa ludo kun demandoj kaj respondoj por amuzig\u0302i"}, {"text_idx": "#000006", "text": "Rezulto de diskutado pri tio kiel lerni plurajn lingvojn samtempe"}, {"text_idx": "#000007", "text": "Sama defio estis organizita ankau\u0306 pri la Interslava lingvo (lingvo bazita je slavaj lingvoj, kiun devus kompreni c\u0302iu parolanto de ia ajn slava lingvo). Lastan vesperon ni povis ankau\u0306 au\u0306skulti la lingvon dum koncerto de Melac. Dum lia ludado kaj kantado eblis legi la tekstojn, kio multe helpis kompreni la vortojn kaj ties signifon. Post la koncerto mi sentis min tre fiera, ke mi komprenas unu plian lingvon \ud83d\ude42 Mi ne tre entuziasmas lerni la lingvon, sed emas iom pli esplori, kiel g\u0302i funkcias, au\u0306skulti muzikon en g\u0302i kaj eble rekomendi g\u0302in al eksterlandanoj, kiuj elektas slavan lingvon por lerni."}, {"text_idx": "#000008", "text": "C\u0302i-jare c\u0302eestis pli da c\u0302eh\u0302oj kaj mi parolis kun plejparto de ili kaj ankau\u0306 kun kelkaj lernantoj de mia bela lingvo."}, {"text_idx": "#000009", "text": "Se temas pri mia kontribuo, mi helpis arang\u0302i kaj pretigi la ejon komence, helpis en akceptejo, montradis al homoj, kie kio estas (kiam mi mem ne estis tute perdita) kaj poste mi okupig\u0302is c\u0302efe pri libroservo kaj Vortoj."}, {"text_idx": "#000010", "text": "En parto de la evento partoprenis ankau\u0306 JoMo, kiu kantis en multegaj lingvoj, inkluzive de Esperanto, kaj tiel amuzigis kaj dancigis nin. Danke al montrataj tekstoj de la kantoj ni ankau\u0306 povis iom lerni."}, {"text_idx": "#000011", "text": "Lundon jam tempis por revenvojag\u0302o. Post s\u0302ang\u0302o en C\u0302eh\u0302io kaj viziteto de Vieno ni atingis Parizon kaj tiean belan Muzeon de lingvoj."}, {"text_idx": "#000012", "text": "Dankegon pro la oportuno lerni ion novan \u2013 mi esperas, ke mi pli helpis ol malhelpis \u2013 kaj g\u0302is la venontjara PG en Prago!"}, {"text_idx": "#000013", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000014", "text": "Oui, ajoutez-moi a\u0300 votre liste de diffusion."}, {"text_idx": "#000016", "text": "Please leave this field emptyCourriel *\nFre\u0301quence * Une fois par semaine Une fois par mois\nVe\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}, {"text_idx": "#000017", "text": "Ve\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}]